ஏழைகாத்த அம்மன் கோவில்

ஏழைகாத்த அம்மன் கோயில், தமிழ்நாட்டின் மதுரை மாவட்டம், மேலூர் வட்டத்தில் உள்ள வெள்ளலூர் ஊராட்சியில் அமைந்த வெள்ளலூர் கிராமத்தில் குடிகொண்டுள்ள அம்மன் கோயில் ஆகும்.
திருவிழா
ஆண்டுதோறும் புரட்டாசி மாதத்தில் குறிப்பிட்ட  நாளன்று நடைபெறும் ஏழைகாத்த அம்மன் கோயில் திருவிழாவின் போது வெள்ளலூர் மற்றும் அதனைச் சுற்றியுள்ள கிராம மக்கள் 15 நாள் நோன்பு இருந்து அம்மனை வழிபடுபவர். திருவிழாவின் போது 12 சிறுமிகளை தெய்வங்களாக தேர்ந்தெடுக்கப்பட்டு வழிபடுவது வழக்கம். நடுத்தர வயதுடைய பெண்கள் மதுக்கலயம் ஏந்தி வெள்ளலூர் ஏழைகாத்த மாரியம்மன் கோவிலிலிருந்து, 8  கிலோமீட்டர் தொலைவில் உள்ள கோவில்பட்டி கிராமத்தில் உள்ள பெரிய ஏழைகாத்த அம்மன் கோவிலுக்கு ஊர்வலமாக செல்வது வழக்கம். ஊர்வலத்தில் ஆண்கள், சிறுவர்கள் தங்கள் உடலில் வைக்கோலை பிரியைப் போர்த்திக் கொண்டும், முகத்தில் பல்வேறு வகையான முகமூடிகளை அணிந்து கொண்டும் நேர்த்திக்கடன் செலுத்துவர். பெண்கள் சிறிய பதுமைச் சிலைகளை ஏந்தியும், பூக்கூடைகளை சுமந்தும் ஊர்வலமாகச் சென்று  அம்மனுக்கு நேர்த்திக்கடன்  செலுத்துவர்.ஏழைகாத்த அம்மன் கோவில் திருவிழாஏழைகாத்தம்மன் கோயில் திருவிழா : மது கலயம் ஏந்தி ஊர்வலம்
மேற்கோள்கள்

பகுப்பு:மதுரை மாவட்டத்திலுள்ள அம்மன் கோயில்கள்